pythainlp/thai-wiki-dataset-v4 huggingface dataset:
สโมสรฟุตบอลวอตฟอร์ด

สโมสรฟุตบอลวอตฟอร์ด  เป็นสโมสรฟุตบอลที่ตั้งอยู่ในวอตฟอร์ด ฮาร์ตฟอร์ดเชอร์ ประเทศอังกฤษ สโมสรก่อตั้งขึ้นในปี พ.ศ. 2424 ในชื่อว่าวอตฟอร์ด โรเวอส์ โดยสโมสรได้เข้าเล่นในเอฟเอคัพครั้งแรกในปี พ.ศ. 2429 และฟุตบอลลีกภูมิภาคใต้ ในทศวรรษต่อมา หลังสิ้นสุดฤดูกาล 1914–15 ในฐานะแชมป์ลีกภูมิภาคใต้ภายใต้การคุมทีมของแฮร์รี เคนต์ วอตฟอร์ดเลื่อนชั้นสู่ฟุตบอลลีกในปี พ.ศ. 2463 ในยุคแรก ๆ สโมสรยังไม่มีสนามเหย้าเป็นของตัวเอง จนกระทั่งในปี พ.ศ. 2465 สโมสรก็มีสนามเหย้าเป็นของตัวเอง คือ วิคาริจโรด ซึ่งใช้เป็นสนามเหย้าจนปัจจุบัน วอตฟอร์ดได้เล่นในฟุตบอลลีกระดับล่าง ๆ กว่าครึ่งศตวรรษ และเปลี่ยนสีและสัญลักษณ์ของตราประจำสโมสรมาหลายครั้ง
เกรแฮม เทย์เลอร์ ผู้จัดการทีมชาวอังกฤษ ได้ทำให้สโมสรประสบความสำเร็จมาก โดยการพาสโมสรเลื่อนชั้นจากฟอร์ธลีกสู่เฟิสต์ลีก สโมสรจบอันดับที่ 2 ของลีกเฟิร์สดิวิชัน ในฤดูกาล 1982–83 สโมสรยังสามารถเข้าไปเล่นได้ในยูฟ่าคัพ ในฤดูกาล 1983–84 และยังสามารถเข้าไปถึงนัดชิงชนะเลิศของเอฟเอคัพได้ แต่หลังจากนั้นวอตฟอร์ดก็ต้องพบกับความล้มเหลวในช่วง พ.ศ. 2530 ถึง พ.ศ. 2540 ก่อนที่เทย์เลอร์จะกลับมาเป้นผู้จัดการเต็มตัวอีกครั้ง ซึ่งพาวอตฟอร์ดสู่ความสำเร็จอีกครั้ง โดยพาสโมสรเลื่อนชั้นขึ้นจากเซคกันด์ดิวิชันที่เปลี่ยนชื่อแล้ว สู่พรีเมียร์ลีก ฤดูกาล 1999–2000 แต่ก็ตกชั้นลงไปอีก สโมสรได้กลับขึ้นมาเล่นในพรีเมียร์ลีกอีกครั้งในฤดูกาล 2006–07 ภายใต้การคุมทีมของอัลดี บูธรอยด์ และอีกครั้งในฤดูกาล 2015–16 หลังจากที่เลื่อนชั้นจากฟุตบอลลีกแชมเปียนชิป ในฤดูกาล 2014–15
ปัจจุบันวอตฟอร์ดเป็นของตระกูลปอซโซ ซึ่งเป็นเจ้าของสโมสรอูดีเนเซกัลโชในประเทศอิตาลี และสโมสรฟุตบอลกรานาดา ในประเทศสเปน
 "ณ วันที่ 1 กุมภาพันธ์ 2024"
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
รักรากเลือด

รักรากเลือด  เป็นภาพยนตร์ดราม่าปี 2011 ดัดแปลงจากมังงะเรื่องหนึ่งของมิโนรุ ฟุรุยะ คำว่า"himizu"ในภาษาญี่ปุ่น แปลว่า ตัวตุ่นชนิดหนึ่ง ชื่อเรื่องมาจาก"ยูอิจิ สึมิดะ"พระเอกของเรื่อง พูดว่า"ฉันอยากเป็นตัวตุ่น เป็นฮิมิทสึ"
ภาพยนตร์เรื่องนี้ชนะในเทศกาลภาพยนตร์นานาชาติเวนิสครั้งที่ 68 และโชตะ โซเมะตานิ, ฟูมิ นิไคโดได้รับรางวัล the Marcello Mastroianni Award สำหรับนักแสดงหน้าใหม่
เนื้อเรื่องย่อ.
พระเอกในเรื่องนี้ชื่อว่า สึมิดะ ยูอิจิ (สึมิดะซัง) รับบทโดยโซตะ โซเมะตานิ เป็นตัวละครที่ ต้องเก็บกดหลายๆ อย่าง โดยเฉพาะเรื่องที่พ่อแม่ไม่รัก แต่เขาก็อยากมีชีวิตที่ดีและเป็นคนดีที่น่ายกย่องนับถือ
ในขณะที่นางเอกคือ ชาซาวะ เคย์โกะ (ชาซาวะซัง) ซึ่งรับบทโดยฟุมิ นิไคโด ก็มีปัญหาไม่ได้ต่างกันมากนัก เธอหลงรักสึมิดะคุง คอยให้กำลังใจสึมิดะคุงมาตลอด
ทั้งคู่ถูกกดดันจากครอบครัวอย่างหนัก แต่สึมิดะคุงต้องรับภาระยุ่งเหยิงที่พ่อแม่สร้างปัญหาเอาไว้ด้วย สติเขาจะหลุดกระเจิงบ้างก็ไม่น่าแปลกใจ เขาเป็นแค่เด็ก ม.ต้น ต้องรับผิดชอบอะไรหลายๆ อย่าง ขาดคนคอยชี้นำ แถมยังถูกครอบครัวผลักไส ขยะสังคม..อาจจะสิ่งที่สึมิดะคุงเป็นอย่างหลีกเลี่ยงไม่ได้ บางครั้งสึมิดะก็กำลังจะลงมือทำอะไรที่ผิดพลาด แต่สุดท้ายก็ทำไม่ได้สักที ต้องมีหักมุมนิดๆ หน่อยๆ ทุกทีไป• 
สุดท้ายเขาก็ถูกดึงสติออกมาโดยเคย์โกะและคนอื่นๆที่โบ๊ทเฮาส์สึมิดะ ตอนจบทั้งสองคนได้วิ่งไปสถานีตำรวจเพื่อมอบตัวพร้อมพูดสลับกันว่า "สึมิดะ" "พยายามเข้านะ"
การผลิต.
ดัดแปลงบท.
การ์ตูนต้นฉบับ "Himizu" ไม่ได้มีความเกี่ยวข้องใดๆกับภัยพิบัติแผ่นดินไหววันที่ 11 มีนาคม พ.ศ. 2554 สคริปต์ถูกเขียนไว้แล้วในช่วงต้นปี 2011 แต่ผู้กำกับตัดสินใจที่จะเพิ่มภัยพิบัติแผ่นดินไหวในเรื่อง 
นักแสดง.
นักแสดงนำได้ถูกเลือกวันที่ 11 มีนาคม 2011 โดยมี โชตะ โซเมะตานิเล่นเป็นยูอิจิ สึมิดะ เด็กชายอายุ 15 ปีและได้ฆ่าพ่อของตนเอง. นักแสดงหญิง ฟูมิ นิไคโดเป็นเคโกะ ชาซาวะ เด็กหญิงที่ตามสตอล์กเกอร์สึมิดะ
นักแสดงคนอื่น เช่น นักแสดงหญิงยูริโกะ โยชิทากะเคยแสดงภาพยนตร์เรื่อง "Noriko's Dinner Table" ที่ชิออน โซโนะกำกับและ นักแสดงชายยาคาฮิโระ นิชิจิมะเคยแสดงภาพยนตร์เรื่อง "Love Exposure" ที่ไซอน โซโนะกำกับเช่นเดียวกัน.
สถานที่.
สถานที่ที่ถ่ายทำส่วนใหญ่อยู่ที่จังหวัดอิบะระกิ ความจริงแล้วนั้นโบ๊ทเฮาส์สึมิดะไม่ได้มีอยู่จริง รวมถึงกระท่อมกลางทะเลสาบก็ถูกสร้างมาเพื่อภาพยนตร์เรื่องนี้
ฉันร้องไห้เป็นหมื่นครั้งเพื่อมาเจอเธอ

"ฉันร้องไห้เป็นหมื่นครั้งเพื่อมาเจอเธอ" เป็นซิงเกิลลำดับที่ 3 ของวงดนตรีแนวร็อกค็อกเทล ร่วมกับนักดนตรีสามพี่น้อง วีทรีโอ เป็นเพลงแทร็กแรกจากสตูดิโออัลบั้มชุดที่ 4 "เท็นเทาซันด์เทียส์" ที่ออกจำหน่ายเมื่อปี พ.ศ. 2554 ซิงเกิลนี้ออกจำหน่ายเมื่อวันที่ 2 มิถุนายน พ.ศ. 2554 จากค่ายจีนี่ เรคคอร์ด ในเครือจีเอ็มเอ็ม แกรมมี่ เพลงนี้ติดอันดับสูงสุดในอันดับที่ 1 เป็นเวลานานถึง 2 สัปดาห์ จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 26 มิถุนายน พ.ศ. 2554
องค์ประกอบทางดนตรี.
เพลง "ฉันร้องไห้เป็นหมื่นครั้งเพื่อมาเจอเธอ" เป็นเพลงที่มีความหมายเดียวกันกับชื่ออัลบั้ม "เท็นเทาซันด์เทียส์" ซิงเกิลนี้นับเป็นซิงเกิลแรกที่ไม่ได้เป็นเพลงช้า และเป็นหนึ่งในไม่กี่เพลงของวงที่ไม่ใช่เพลงอกหัก เพลงนี้มีเนื้อหาเกี่ยวกับเดินทางที่ผ่านความเจ็บปวดมากมาย ก่อนที่จะได้เจอกับความหมายของชีวิตที่ปลายทาง ซึ่งคือรักแท้ที่คุ้มค่าแม้ว่าจะต้องร้องไห้เสียน้ำตาเป็นหมื่นครั้งก็ตาม
ภาคดนตรีของเพลงนี้ยังคงความเป็นคลาสสิกร็อกไว้อยู่ โดยการประยุกต์ใช้เครื่องสายตะวันตก เช่น ไวโอลิน และเชลโล โดยมีวงวีทรีโอมาช่วยเล่นดนตรีในส่วนของเครื่องสาย
ไรส์เรเคิดส์

ไรส์เรเคิดส์  เป็นค่ายเพลงที่ก่อตั้งขึ้นเมื่อปี ค.ศ. 1991 ในรัฐออริกอน สหรัฐอเมริกา โดย Craig Ericson ในเมืองเนวาดาซิตี รัฐแคลิฟอร์เนีย จากนั้นย้ายไปยังเมืองพอร์ตแลนด์ ในปัจจุบันงานบันทึกของไรส์เรเคิดส์มีผู้จัดจำหน่ายในสหรัฐอเมริกาโดย Alternative Distribution Alliance และจัดจำหน่ายโดยวอร์เนอร์มิวสิกกรุ๊ปในหลายประเทศในทวีปยุโรป อย่างเยอรมนี และอิตาลี ค่ายเพลงนี้มีทั้งศิลปินเดี่ยวและวงดนตรี ในเดือนกรกฎาคม ค.ศ. 2013 บริษัทได้ย้ายออกจากเมืองพอร์ตแลนด์ มายังเมือง Beaverton ในรัฐออริกอน
ศิลปินในปัจจุบัน.
<templatestyles src="Div col/styles.css"/>
<templatestyles src="Div col/styles.css"/>
อดีตศิลปิน.
<templatestyles src="Div col/styles.css"/>
<templatestyles src="Div col/styles.css"/>
ทางหลวงหมายเลข 1 (ประเทศกัมพูชา)

ทางหลวงหมายเลข 1 เป็นทางหลวงของประเทศกัมพูชา มีระยะทางทั้งสิ้น เชื่อมต่อระหว่างกรุงพนมเปญ ผ่านจังหวัดกันดาล จังหวัดไพรแวง และสิ้นสุดที่เมืองบาเวต จังหวัดสวายเรียง ที่พรมแดนประเทศเวียดนาม และยังสามารถเชื่อมต่อไปยังนครโฮจิมินห์ ประเทศเวียดนามได้
ในปี พ.ศ. 2524 กัมพูชาได้ปรับปรุงและเปิดให้บริการทางหลวงหมายเลข 1 เพื่อเชื่อมต่อไปยังประเทศเวียดนาม หลังจากที่ถนนได้รับความเสียหายจากเหตุการณ์สงครามกลางเมืองกัมพูชา ทางหลวงสายนี้มีเส้นทางบรรจบกับทางหลวงหมายเลข 2 ที่กรุงพนมเปญ บริเวณกับสะพานมุนีวงศ์ และเป็นส่วนหนึ่งของทางหลวงเอเชียสาย 1
ตารางสอน

ตารางสอน เป็นตารางที่ประกอบด้วยองค์ประกอบดังนี้
อาจมีองค์ประกอบอื่นเช่น วิชาสอน และประเภทของห้องเรียน (เช่น ห้องทดลองทางวิทยาศาสตร์)
ตารางสอนโรงเรียนมักเป็นตารางรายสัปดาห์ ซ้ำ ๆ กันทุกอาทิตย์ โดยมากคำว่าตารางสอนจะใช้กับโรงเรียนมัธยม ประถม เพราะมีเวลาการสอนไม่ซับซ้อน ตารางสอนมหาวิทยาลัยนั้นมีความแตกต่างกัน ในโรงเรียนมัธยม นักเรียนจะเรียนติดต่อกันแทบทุกชั่วโมง และครู อาจารย์ มีการสอนมากกว่าในระดับมหาวิทยาลัย 
ในหลายประเทศ อย่างเช่น ประเทศจีน และ แอฟริกาตะวันออก ตารางสอนโรงเรียนมัธยมไม่มีขึ้นชื่อวิชาสอนด้วยซ้ำ ทำให้ง่ายต่อการจัดตาราง นักเรียนจะเรียนในห้องนั้นตลอดทั้งวัน ขณะที่ครูสลับสับเปลี่ยนมาสอน ในบางประเทศอย่าง สหรัฐอเมริกา ทั้งโรงเรียนมีตารางสอนอย่างเป็นระบบ แต่ละวิชามีบทเรียนเดียวกัน และบางวิชาจะวางไว้เป็นแถวเดียวกันเพื่อให้ง่ายต่อการจัดตาราง แต่ในประเทศอย่าง ประเทศออสเตรเลีย ประเทศแคนาดา และหลายประเทศในทวีปยุโรป ตารางสอนมีความซับซ้อน โดยมากมักใช้คอมพิวเตอร์ในการทำตารางสอน
เอมิเรตญะบัลชัมมัร

เอมิเรตญะบัลชัมมัร  หรือ เอมิเรตฮาอิล หรือ เอมิเรตราชวงศ์เราะชีด เป็นรัฐที่ตั้งอยู่ในภูมิภาคนัจญด์ในคาบสมุทรอาหรับ ดำรงอยู่ระหว่างกลางคริสต์ศตวรรษที่ 19 ถึง ค.ศ. 1921 คำว่า "ญะบัลชัมมัร" แปลว่า "ภูเขาแห่งชัมมัร" รัฐเอมิเรตแห่งนี้ปกครองโดยราชวงศ์เราะชีด ซึ่งมีที่มาจากชนเผ่าชัมมัร ราชวงศ์นี้สิ้นสุดอำนาจในปี ค.ศ. 1921 เมื่ออิบน์ ซะอูด ปฐมกษัตริย์แห่งซาอุดีอาระเบีย ทำสงครามได้รับชัยชนะ และผนวกเอมิเรตญะบัลชัมมัรเข้าเป็นส่วนหนึ่งของรัฐสุลต่านนัจญด์
ยุคคาร์บอนิเฟอรัส

ยุคคาร์บอนิเฟอรัส  อยู่ในช่วง 354 – 295 ล้านปีก่อน เป็นยุคของป่าเฟินขนาดยักษ์ปกคลุมห้วย หนอง คลองบึง ซึ่งกลายเป็นแหล่งน้ำมันดิบที่สำคัญในปัจจุบัน มีการแพร่พันธุ์ของแมลง และสัตว์ครึ่งบกครึ่งน้ำ เริ่มมีวิวัฒนาการของสัตว์เลื้อยคลาน กำเนิดไม้ตระกูลสน ช่วงแรกเกิดต้นไม้โบราณขนาดใหญ่ และพื้นที่ลุ่มชื้นบนแผ่นดิน พบสัตว์มีกระดูกสันหลังบนแผ่นดินชนิดแรก และสัตว์ครึ่งบกครึ่งน้ำ เกิดปลาน้ำจืดขนาดใหญ่ที่มีครีบพู่ (Rhizodontida) ในมหาสมุทรเกิดปลาฉลามยุคแรก และมีหลากหลายชนิดเกิดแมงป่องทะเล ไครนอยด์ ปะการัง โกเนียไทต์-แอมโมนอยด์ และแบรคิโอพอด พบได้ทั่วไป แต่ ไทรโลไบต์ และนอติลอยด์ พบชนิด และจำนวนน้อยลง น้ำแข็งปกคลุมด้านตะวันออกของกอนวานา
แมลงมีปีกพบมาก และหลายชนิด แมลงบางชนิด มีขนาดใหญ่มาก สัตว์ครึ่งบกครึ่งน้ำ พบทั่วไป และหลากหลาย พบสัตว์เลื้อยคลานเป็นครั้งแรก เกิดป่าที่ประกอบด้วย เฟิร์น ต้นคลับมอส ต้นหางม้าขนาดใหญ่ ในยุคนี้ระดับออกซิเจนในบรรยากาศมีค่าสูงสุด โกเนียไทต์ แบรคิโอพอด ไบรโอซัว และปะการัง พบได้ทั่วไปในทะเลและมหาสมุทร
สวัสดิ์ สวัสดิ์รณชัย สวัสดิเกียรติ

พลโท สวัสดิ์ สวัสดิ์รณชัย สวัสดิเกียรติ (30 พฤษภาคม พ.ศ. 2442 - 16 พฤษภาคม พ.ศ. 2495) เป็นอดีตรองนายกรัฐมนตรี, รัฐมนตรีว่าการกระทรวงคมนาคม, รัฐมนตรีว่าการกระทรวงศึกษาธิการ, รัฐมนตรีช่วยว่าการกระทรวงคมนาคม และรัฐมนตรี
ประวัติ.
ชีวิตส่วนตัว.
พล.ท. สวัสดิ์ สวัสดิ์รณชัย สวัสดิเกียรติ หรือ ขุนสวัสดิ์รณชัย เกิดวันที่ 30 พฤษภาคม พ.ศ. 2442 ณ อำเภอพานทอง จังหวัดชลบุรี เป็นของนายเซ้ง และนางจีน สวัสดิเกียรติ 
พล.ท. สวัสดิ์ สวัสดิ์รณชัย สวัสดิเกียรติ ได้สมรสกับนางสาวปทุม พัศดุรักษา เมื่อวันที่ 10 สิงหาคม พ.ศ. 2467 มีบุตรทั้งหมด 14 คน
การทำงาน.
เคยรับราชการในกองทัพบก ขณะมียศ พันเอก ได้ดำรงตำแหน่งผู้บัญชาการโรงเรียนนายร้อยพระจุลจอมเกล้า เมื่อวันที่ 3 ธันวาคม พ.ศ. 2490 โดยได้รับพระราชทานยศ พลตรี เมื่อวันที่ 1 มกราคม พ.ศ. 2491 และรับราชการมียศสูงสุดที่ พลโท เมื่อวันที่ 28 กุมภาพันธ์ พ.ศ. 2494 
ในวันที่ 6 เมษายน พ.ศ. 2491 พล.ต. สวัสดิ์ สวัสดิ์รณชัย สวัสดิเกียรติ (ยศในขนาดนั้น) พร้อมด้วย 
ได้ทำการรัฐประหาร และบังคับให้นายควง อภัยวงศ์ลาออกจากตำแหน่งนายกรัฐมนตรี
พล.ท. สวัสดิ์ สวัสดิ์รณชัย สวัสดิเกียรติ รับตำแหน่งรัฐมนตรีครั้งแรกเมื่อ พ.ศ. 2491 เป็นรัฐมนตรีช่วยว่าการกระทรวงคมนาคมในรัฐบาลของจอมพล แปลก พิบูลสงคราม ต่อมาในพ.ศ. 2492 ได้รับการแต่งตั้งเป็นรัฐมนตรีว่าการกระทรวงศึกษาธิการ ก่อนจะถูกปรับเป็นรองนายกรัฐมนตรีและรัฐมนตรี 
ในปี พ.ศ. 2494 ได้รับการแต่งตั้งเป็นรองนายกรัฐมนตรีและรัฐมนตรีว่าการกระทรวงคมนาคม นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
การถึงแก่กรรม.
พล.ท. สวัสดิ์ สวัสดิ์รณชัย สวัสดิเกียรติ ถึงแก่อนิจกรรมด้วยโรคตับเรื้อรัง เมื่อวันที่ 16 พฤษภาคม พ.ศ. 2495 สิริอายุ 52 ปี
มะเดื่อหว้า

มะเดื่อหว้า ชื่อวิทยาศาสตร์: "Ficus auriculata" ภาษากะเหรี่ยงเรียก เตอะกี เป็นไม้ยืนต้น เปลือกต้นสีน้ำตาลเทา ใบเดี่ยว เนื้อใบเหนียวหนาคล้ายแผ่นหนัง ผิวใบเกลี้ยงทั้งสองด้าน ดอกช่อแบบดอกมะเดื่อ ออกเป็นกระจุกตามลำต้นหรือกิ่งขนาดใหญ่ สีเขียว เมื่อสุกสีแดงหรือสีส้มอมแดง ผิวเกลี้ยงหรือมีขนสั้น ดอกไม่สมบูรณ์เพศ แยกเพศแยกต้น ชาวกะเหรี่ยงนำผลดิบไปลวก ผลสุกกินสดกับน้ำพริก
มะเดื่อหอม

มะเดื่อหอมหรือมะเดื่อขน ชื่อวิทยาศาสตร์: "Ficus hirta" ภาษากะเหรี่ยงเรียก ซาโปล่แปล่ะ หรือซาหวีโซ หรือโป่แประสะ เป็นไม้พุ่ม กิ่งอ่อนและยอดอ่อนมีขนยาวปกคลุมหนาแน่น ผิวใบมีขนยาวปกคลุมหนาแน่น ดอกแยกเพศแยกต้น ช่อดอกแบบดอกมะเดื่อ มีขนยาวปกคลุม สุกเป็นสีส้มหรือสีน้ำตาล ผลสุก รับประทานได้ รสหวาน
เมธี อรุณ

เมธี อรุณ (เกิด 15 กันยายน พ.ศ. 2523) ชื่อเล่น เมธี เป็นนักร้องและนักการเมืองชาวไทย เป็นนักร้องนำวง "ลาบานูน" ซึ่งปัจจุบันอยู่ภายใต้สังกัดค่ายจีนี่ เรคคอร์ด ในเครือจีเอ็มเอ็ม แกรมมี่ ก่อนหน้านั้นอยู่ค่ายมิวสิค บั๊กส์
ประวัติ.
เมธี ชื่อเล่นเป็นภาษาอาหรับว่า "อัสวาน" (أسوان) เข้ารับการศึกษาที่โรงเรียนเวียงสุวรรณวิทยาคม ตำบลแว้ง อำเภอแว้ง จังหวัดนราธิวาส ก่อนจะได้รับทุนศึกษาต่อในชั้นมัธยมปลายทีโรงเรียนอิสลามวิทยาลัยแห่งประเทศไทย และจบการศึกษาระดับปริญญาตรีจาก คณะครุศาสตร์ สาขาเทคโนโลยีนวัตกรรมการศึกษา มหาวิทยาลัยราชภัฏสวนสุนันทา ระดับปริญญาโทในหลักสูตรการจัดการภาครัฐและภาคเอกชน คณะรัฐประศาสนศาสตร์ ของ สถาบันบัณฑิตพัฒนบริหารศาสตร์ (นิด้า) และเคยเป็นเลขานุการนายกองค์การบริหารส่วนจังหวัดสตูล (อบจ.สตูล) ในช่วงพักวงลาบานูนเพลงที่ผู้ฟังส่วนใหญ่คุ้นเคยจนติดหู ได้แก่ "ยาม", "191", "คนตัวดำ", "แฟนเก่า", "รักแท้", "เป็นตายร้ายดี", "เท่าเดิม", "ปฏิทิน", "เชือกวิเศษ", "แพ้ทาง", "ใจกลางเมือง", "พลังงานจน", "ดอกฟ้า", รักคนผิด, และ หายใจแล้วไปต่อ เป็นต้น
ชีวิตส่วนตัว.
เมธี อรุณเคยลงเล่นการเมืองที่บ้านเกิดเป็นอดีตเลขานุการนายกองค์การบริหารส่วนจังหวัดสตูล แต่ไม่ผ่านเกณฑ์เนื่องจากอายุยังไม่ถึง และยังเป็นอาจารย์สอนที่มหาลัยหาดใหญ่ ในวันที่ 18 เมษายน พ.ศ. 2558 เมธียังรับตำแหน่งเป็นรองประธาน สโมสรฟุตบอลสตูล ยูไนเต็ด
ด้านการเมือง.
เมธี ได้เปิดตัวกับพรรคประชาธิปัตย์และในการเลือกตั้งปี พ.ศ. 2566 ได้ลงสมัคร สส.นราธิวาส เขต 2 ประกอบด้วยอำเภอตากใบและอำเภอสุไหงโก-ลก แต่ไม่ได้รับการเลือกตั้ง โดยแพ้ให้กับอามินทร์ มะยูโซ๊ะ
ผลงานเพลง.
ในนามวงลาบานูน.
ซิงเกิล.
พ.ศ. 2557
พ.ศ. 2558
พ.ศ. 2559
พ.ศ. 2560
พ.ศ. 2564
เป็กกา ปืกเกอ

เป็กกา ปืกเกอ  เกิดเมื่อวันที่ 12 ตุลาคม พ.ศ. 2483 เป็นศาสตราจารย์ชาวฟินแลนด์ด้านเคมีในมหาวิทยาลัยเฮลซิงกิ ในช่วง พ.ศ. 2552 – พ.ศ. 2555 เขาเป็นประธานของโรงเรียนนานาชาติวิทยาศาสตร์โมเลกุลควอนตัม เขาเป็นที่รู้จักในเรื่องของตารางธาตุขยายของเขา ซึ่งเรียกกันว่าแบบจำลองของปืกเกอ นอกจากนี้เขายังสามารถทำนายความเป็นไปได้ของการทำพันธะของทองคำและซีนอน ซึ่งมีความเฉื่อยสูงมาก พันธะที่เกิดขึ้นนี้เรียกว่าเตตระซีนอนโอโกลด์(II) (Tetraxenonogold(II))
กัญญาวีร์ สองเมือง

กัญญาวีร์ สองเมือง (เกิด 21 กรกฎาคม พ.ศ. 2539) ชื่อเล่น ต้าเหนิง เป็นนักแสดงและนางแบบชาวไทยเชื้อสายจีน อดีตสังกัดจีทีเอชและนาดาวบางกอก มีชื่อเสียงจากซีรีส์ "ฮอร์โมนส์ วัยว้าวุ่น ซีซัน 2"
ประวัติ.
กัญญาวีร์ สองเมือง จบการศึกษาระดับมัธยมศึกษาจาก โรงเรียนสตรีศึกษา จังหวัดร้อยเอ็ด ปัจจุบันจบการศึกษา วิทยาลัยสหวิทยาการ มหาวิทยาลัยธรรมศาสตร์ ท่าพระจันทร์ สาขาวิชาปรัชญา การเมือง และเศรษฐศาสตร์ (PPE) ก่อนหน้านี้เธอเคยศึกษาอยู่ที่คณะศิลปกรรมศาสตร์ มหาวิทยาลัยธรรมศาสตร์ ศูนย์รังสิต สาขาวิชาศิลปะการออกแบบพัสตราภรณ์
วงการบันเทิง.
กัญญาวีร์เริ่มเข้าสู่วงการบันเทิงจากเวทีการประกวดมิสทีนไทยแลนด์ พ.ศ. 2555 และ ไทยซุปเปอร์โมเดลคอนเทสต์ 2013 ต่อมาเธอได้รับรางวัล Hormones The Next Gen การแข่งขันเพื่อค้นหานักแสดงของค่ายหนังจีทีเอช ทำให้กัญญาวีร์ได้รับบท เจน มหัทธโนฤกษ์ จึงเป็นผลงานที่เป็นที่รู้จักในหมู่วัยรุ่นในซีรีส์ "ฮอร์โมนส์ วัยว้าวุ่น" ฤดูกาลที่ 2 ในปีพ.ศ. 2557 รวมถึงมีผลงานมิวสิกวิดีโอ ตามมีอีกหลายตัว ปีถัดมามีผลงานละครเรื่อง "เพื่อนเฮี้ยน..โรงเรียนหลอน ตอน คราบ" รับบทเป็น ตอง ฐิติมา เกษมไพศาลทาง ปีเดียวกัน เธอรับบทเป็น เมย์ลีด ในภาพยนตร์ "เมย์ไหน..ไฟแรงเฟร่อ" ของค่ายหนังจีทีเอช และในปี 2559 เธอแสดงในละครซีรีส์เรื่อง "รุ่นพี่ Secret Love ตอน My Lil Boy" รับบทเป็น แบลล์ และ "รุ่นพี่ Secret Love" "ตอน My Lil Boy 2 น้องม. 4 กับพี่ปี 1" ออกอากาศในปีเดียวกัน
กัญญาวีร์คบหากับ กฤษณภูมิ พิบูลสงคราม ซึ่งเป็นนักแสดงเช่นกัน
อันทอนียอ เยชีนา

อันทอนียอ เยชีนา  เกิดเมื่อวันที่ 5 มิถุนายน พ.ศ. 2532 เป็นนักฟุตบอลชาวโครเอเชียที่เล่นให้กับสโมสรฟุตบอลดีนาโมซาเกร็บและฟุตบอลทีมชาติโครเอเชียในตำแหน่งผู้รักษาประตู
เขาได้ลงเล่นเป็นครั้งแรกให้กับทีมชาติโครเอเชีย เมื่อวันที่ 13 กันยายน พ.ศ. 2556 ในนัดกระชับมิตรกับทีมชาติเกาหลีใต้ เขาลงมาในเวลาทดเจ็บ และเขาก็เสียประตูหลังจากที่ลงสนามมาไม่ถึงนาที
โครเอเชียนฟุตบอลลีก

โครเอเชียนเฟิสต์ฟุตบอลลีก  หรือ เพอร์วา ฮาเอนเอล  เป็นลีกสูงสุดของฟุตบอลโครเอเชีย ก่อตั้งขึ้นเมื่อ พ.ศ. 2535 แชมป์ของลีกจะได้เข้าไปเล่นในยูฟ่าแชมเปียนส์ลีก ดีนาโมซาเกร็บเป็นแชมป์ในฤดูกาลล่าสุด ซึ่งเคยได้แชมป์ติดต่อกันถึง 11 สมัยและยังเป็นสโมสรที่ประสบความสำเร็จที่สุดในลีกด้วยแชมป์ 25 สมัย ตามด้วยไฮดูกสปลิต (Hajduk Split) แชมป์ 6 สมัย
หม่อมเจ้านภดลเฉลิมศรี ยุคล

หม่อมเจ้านภดลเฉลิมศรี ยุคล (23 ตุลาคม พ.ศ. 2496) หรือ ท่านหญิงยุ้ย เป็นพระธิดาองค์เล็กในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา
พระประวัติ.
หม่อมเจ้านภดลเฉลิมศรี ยุคล เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา (สกุลเดิม สุฤทธิ์) เมื่อวันที่ 23 ตุลาคม พ.ศ. 2496 เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา 
หม่อมเจ้านภดลเฉลิมศรี มีโสทรเชษฐาและโสทรเชษฐภคินี 4 องค์ ได้แก่
การทรงงาน.
หม่อมเจ้านภดลเฉลิมศรี ทรงประกอบธุรกิจส่วนองค์ โดยทรงเป็นเจ้าของบริษัทโปรดักชันเฮ้าส์ชื่อ บริษัท ดีแล่นฟีล์ม จำกัด
หม่อมเจ้านภดลเฉลิมศรี ประทับที่วังกรุงเทพมหานคร แต่ก็ทรงมีวังหลังที่สองอยู่ที่จังหวัดเชียงใหม่และมักจะเสด็จแวะเวียนไปประทับทุกสองสามเดือน นอกจากนี้ยังโปรดการว่ายน้ำออกกำลังกายเป็นประจำ
มาร์ก เดวิส

มาร์ก เดวิส  เป็นนักสนุกเกอร์อาชีพจากเมืองเซนต์เลินนาดส์ ซัสเซกซ์ เดวิสเริ่มเล่นอาชีพตั้งแต่ปี 1991 แต่ใช้เวลาหลายปีกว่าฝีมือการเล่นของเขาดีขึ้น จนฝีมือของเขาดีขึ้นในช่วงปลายทศวรรษที่ 2000 ส่งผลทำให้ติดอันดับท็อป 16 ในปี 2012 นอกจากนี้เขาได้คว้าแชมป์รายการเบนสันแอนดเฮดเจสมาสเตอส์ 2002 นับเป็นแชมป์สูงสุดของเขา และเขายังคว้าแชมป์สนุกเกอร์ 6 แดง ถึง 3 สมัย (ในปี 2009 2012 และ 2013)
จัตุรัสกาฐมาณฑุดูร์บาร์

จัตุรัสกาฐมาณฑุดูร์บาร์  หรือชื่อสันสกฤตว่า วสันตปุรทรวารเกษตร  หน้าพระราชวังเก่าของอดีตราชอาณาจักรกาฐมาณฑุ เป็นหนึ่งในสามจัตุรัสดูร์บาร์ในหุบเขากาฐมาณฑุ ประเทศเนปาล ทั้งหมดเป็นแหล่งมรดกโลกของยูเนสโก
จัตุรัสกาฐดูร์บาร์มีสถาปัตยกรรมและงานฝีมือของช่างชาวเนวาร์อายุหลายร้อยปี แต่อาคารหลายแห่งเสียหายจากแผ่นดินไหว เมื่อวันที่ 25 เมษายน 2015 ส่วนวังในจัตุรัสนั้นย้ายมาจากที่เดิม คือ จัตุรัสทัตตาเตรยะ (Dattatreya; दत्तात्रेय)
จัตุรัสกาฐมาณฑุดูร์บาร์เคยเป็นที่ตั้งวังมัลลกษัตริย์และศาหกษัตริย์ซึ่งครองอำนาจอยู่ในบริเวณนั้น ทั้งยังมีลานซึ่งประกอบด้วยชานชาลาและวัดมากมาย ลานนั้นชื่อว่า หนุมานโธคา (Hanuman Dhoka; हनुमान ध्वखा "หนุมานธฺวคา") ตั้งชื่อตามรูปปั้นหนุมานที่อยู่ตรงทางเข้าวัง
มิราจ

มิราจ  เป็นปรากฏการณ์แสงที่เกิดตามธรรมชาติซึ่งรังสีแสงถูกเบนให้ผลิตภาพผิดตำแหน่งของวัตถุที่อยู่ไกลหรือท้องฟ้า เนื่องจากความแตกต่างของอุณหภูมิและความหนาแน่นของชั้นอากาศที่แสงเดินทางผ่านอย่างในบริเวณพื้นทะเลทรายหรือพื้นผิวถนนที่ถูกแดดร้อนจัด ส่งผลให้อากาศเหนือพื้นทรายหรือพื้นถนนมีอุณหภูมิสูงกว่าชั้นอากาศโดยรอบ เมื่อแสงเดินทางผ่าน ความแตกต่างของอุณหภูมิส่งผลต่อความหนาแน่นของอากาศหรือตัวกลาง ทำให้แสงเกิดการหักเห สะท้อนให้เป็นมิราจ 
มิราจสามารถจำแนกได้เป็น "แบบต่ำ" (inferior) "แบบเหนือขึ้นไป" (superior) และ "ฟากามอร์กานา" (Fata Morgana) ซึ่งเป็นมิราจบนชนิดหนึ่งซึ่งประกอบด้วยภาพชุดภาพซ้อนแนวตั้งที่ละเอียดผิดปกติ ซึ่งเกิดเป็นมิราจที่เปลี่ยนอย่างรวดเร็ว 
สำหรับนักเดินทางที่เหนื่อยล้า ภาพมิราจอาจปรากฏขึ้นให้แลดูเหมือนสระน้ำ หรือทะเลสาบที่อยู่ไกลออกไป ซึ่งเป็นปรากฏการณ์ของมิราจแบบต่ำ (inferior) เนื่องจากภาพลวงที่เกิดขึ้นเป็นภาพสะท้อนของวัตถุจริงที่อยู่เหนือขึ้นไป ได้แก่ ท้องฟ้า 
มิราจแบบเหนือกว่า (superior) เป็นภาพลวงตาที่ปรากฏอยู่เหนือวัตถุจริง ภาพลวงตาที่เหนือชั้นเกิดขึ้นเมื่ออากาศด้านล่างแนวสายตาเย็นกว่าอากาศด้านบน การจัดเรียงที่ผิดปกตินี้เรียกว่าการผกผันของอุณหภูมิเนื่องจากอากาศอุ่นเหนืออากาศเย็นเป็นสิ่งที่ตรงกันข้ามกับการไล่ระดับอุณหภูมิปกติของบรรยากาศในช่วงกลางวัน เมื่อผ่าน การผกผันของอุณหภูมิ รังสีของแสงจะโค้งลง ดังนั้นภาพจึงปรากฏเหนือวัตถุจริง สามารถพบได้ทั่วไปในบริเวณขั้วโลกโดยเฉพาะอย่างยิ่งบนแผ่นน้ำแข็งขนาดใหญ่ที่มีอุณหภูมิต่ำสม่ำเสมอ ภาพลวงตาที่เหนือกว่ายังเกิดขึ้นที่ละติจูดปานกลาง แม้ว่าในกรณีเหล่านั้น ภาพลวงตาจะอ่อนแอกว่าและมีแนวโน้มที่จะราบรื่นและเสถียรน้อยกว่า ตัวอย่างเช่น แนวชายฝั่งที่ห่างไกลอาจดูเหมือนสูง"ตระหง่าน"และดูสูงขึ้น (และอาจใกล้กว่านั้น) มากกว่าที่เป็นจริง เนื่องจากความปั่นป่วนของอุณหภูมิ 
มิราจต่างจากประสาทหลอน โดยเป็นปรากฏการณ์แสงจริงซึ่งสามารถจับบนกล้องถ่ายรูปได้ เนื่องจากรังสีแสงหักเหจริงเพื่อสร้างภาพหลอกที่ตำแหน่งของผู้สังเกต ทว่า สิ่งที่ภาพดูเป็นตัวแทนนั้นถูกตัดสินโดยสมรรถพลตีความของจิตมนุษย์ ตัวอย่างเช่น ภาพล่างบนดินถูกเข้าใจผิดได้ง่ายว่าเป็นการสะท้อนจากแหล่งน้ำเล็ก ๆ
มิราจอาจเกิดในท้องทะเลได้เช่นกัน โดยมักจะปรากฏแก่ผู้เดินเรือเป็นดวงไฟ เรียกว่า "ไฟของนักบุญเอลโม"
บางกอก เอ็นเตอร์เทนเม้นท์ วีค

งานสัปดาห์สื่อบันเทิงกรุงเทพ หรือ บางกอก เอ็นเตอร์เทนเม้นท์ วีค  เป็นงานแสดงสื่อบันเทิงในประเทศไทย โดยความร่วมมือขององค์กรภาครัฐร่วมกับเอกชนในการสร้างมหกรรมสื่อบันเทิงและวัฒนธรรมร่วมสมัยที่ใหญ่ที่สุดในเอเชียตะวันออกเฉียงใต้ จัดขึ้นเป็นครั้งแรกในปี พ.ศ. 2558
ประวัติ.
บางกอก เอ็นเตอร์เทนเม้นท์ วีค เป้นงานจัดแสดงสื่อบันเทิงและสื่อดิจิตอลในประเทศไทย โดยความร่วมมือของกระทรวงการต่างประเทศ, กระทรวงเทคโนโลยีสารสนเทศและการสื่อสาร โดยสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน), กระทรวงวัฒนธรรม, กรมส่งเสริมการค้าระหว่างประเทศ กระทรวงพาณิชย์, การท่องเที่ยวแห่งประเทศไทย, กรุงเทพมหานคร และสำนักงานส่งเสริมการจัดประชุมและนิทรรศการ (องค์การมหาชน) ร่วมกับภาคเอกชนในการจัดงาน เพื่อส่งเสริมความเข้มแข็งให้แก่อุตสาหกรรมธุรกิจบันเทิงและสื่อดิจิตอลของไทย โดยเป็นการผนวกรวมงานที่เอกชนจัดมาในปีก่อนๆ ร่วมกับกิจกรรมของทางภาครัฐ เริ่มจัดเป็นครั้งแรก ระหว่างวันที่ 27 มีนาคม-3 พฤษภาคม พ.ศ. 2558
กิจกรรม.
ไทยแลนด์ คอมิค-คอน.
ไทยแลนด์ คอมิค-คอน  จัดโดยความร่วมมือของกันตนา และ พี.พี.ดับบลิว. อินเตอร์แอ็คทีฟ ในปี 2558 กำหนดจัดขึ้นในวันที่ 1-3 พฤษภาคม ณ รอยัล พารากอน ฮอลล์ สยามพารากอน โดยจัดร่วมกับคอนเสิร์ต อะนิเมะ ไอดอล เอเชีย 2015
ไทยแลนด์ ทอย เอ็กซ์โป.
ไทยแลนด์ ทอย เอกซ์โป  งานแสดงของเล่นและของสะสมเกี่ยวกับการ์ตูนและภาพยนตร์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์การค้าเซ็นทรัลเวิลด์
บางกอก คอมิค-คอน.
บางกอก คอมิค-คอน  จัดโดยความร่วมมือของบีอีซี-เทโร เอ็นเตอร์เทนเม้นท์ และทรูวิชันส์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค โดยจัดร่วมกับงานเทศกาลอะนิเมะเอเชีย 2015
บางกอก อินเตอร์เนชันแนล ดิจิตอล คอนเทนต์ เฟสติวัล.
เทศกาลสื่อดิจิตอลนานาชาติกรุงเทพฯ หรือ บางกอก อินเตอร์เนชันแนล ดิจิตอล คอนเทนต์ เฟสติวัล  เป็นงานจัดแสดงและสัมมนาด้านสื่อดิจิตอล โดยในปี 2558 งานสัมมนาจัดให้มีขึ้นระหว่างวันที่ 27-29 เมษายน ณ โรงแรมเซ็นทารา แกรนด์ แอท เซ็นทรัลเวิลด์ และงานแสดงสินค้ากำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค พร้อมกับงานบางกอก คอมิค-คอน
ธาตุหมู่หลัก

ในเคมีและฟิสิกส์อะตอม ธาตุหมู่หลัก  หรือบางครั้งเรียกว่าธาตุเรพริเซนเททิฟ  เป็นกลุ่มของธาตุในที่มีธาตุที่เบาที่สุดของแต่ละกลุ่ม ได้แก่ ฮีเลียม ลิเทียม เบริลเลียม โบรอน คาร์บอน ไนโตรเจน ออกซิเจน และฟลูออรีนซึ่งจัดอยู่ในตารางธาตุแล้ว ลิเทียมและเบริลเลียมอยู่ในบล็อก-s ธาตุที่เหลืออยู่ในบล็อก-p ในบางครั้งธาตุหมู่ 12 ซึ่งประกอบไปด้วยสังกะสี (Zn) แคดเมียม (Cd) และปรอท (Hg) ก็อาจจะถูกรวมเป็นธาตุเรพริเซนเททิฟด้วย และยังมีนักวิทยาศาสตร์บางครั้งที่สนับสนุนเรื่องนี้
ธรหรา

หอคอยธรหรา [ทะ-ระ-หะ-รา]  หรือ หอคอยภีมเสน เป็นหอคอยสูง 61.88 ม. (203.0 ฟุต) เป็นจำนวน 9 ชั้น ตั้งอยู่ในจัตุรัสดูร์บาร์ ในกรุงกาฐมาณฑุ ได้ถูกสร้างขึ้นในปี 1832 โดยนายภีมเสน ถาปา นายกรัฐมนตรีสมัยนั้น อาคารได้รับการจำแนกจากองค์การยูเนสโกว่าเป็นส่วนหนึ่งของสถาปัตยกรรมกาฐมาณฑุ สถาปัตยกรรมเฉพาะตัวของเมืองกาฐมาณฑุ 
ภายในหอคอยประกอบด้วย บันไดวนแบบสไปรอล จำนวน 213 ขั้น โดยในชั้นที่ 8 เป็นส่วนระเบียงสามารถมองทิวทัศน์ได้โดยรอบเมืองกาฐมาณฑุ และมีเสาสัมฤทธิ์ ซึ่งสูง 5.2 ม. (17 ฟุต) ประดับในส่วนยอดของหอคอย หอคอยได้เปิดให้นักท่องเที่ยวเข้าชมภายในตั้งแต่ปี 2005 จนถึงวันที่อาคารถล่มในปี 2015
โครงสร้างส่วนใหญ่ของอาคารได้พังถล่มลงมา จากเหตุการณ์แผ่นดินไหวใหญ่ในเนปาล แต่ก็ยังมีส่วนฐานที่ยังหลงเหลืออยู่ 
ประวัติ.
หอคอยธรหรา เป็นสิ่งก่อสร้างที่สูงสุดในประเทศเนปาลและเป็นอดีตสูงอันดับ 2 เดิมหอคอยแรก ชื่อหอคอยภีมเสน (Bhimsen tower) ได้ถูกสร้างขึ้นก่อน 8 ปี ในปี 1824 ประกอบด้วย จำนวนชั้นความสูง 11 ชั้น ซึ่งสูงกว่าหอคอยธรหรา 2 ชั้น โดยหอคอยทั้งสองถูกสร้างขึ้นโดยภีมเสน ถาปา นายกรัฐมนตรีเนปาลสมัยนั้น เพื่อถวายให้แก่สมเด็จพระราชินีลลิตตริปุราสุนทรี (Lalit Tripura Sundari) ผู้ซึ่งเป็นหลานสาวของภีมเสน
ในปี 1834 ได้เกิดเหตุการณ์แผ่นดินไหวใหญ่ในเนปาล หอคอยทั้ง 2 ก็สามารถรอดเหตุการณ์ครั้นนั้นมาได้ แต่หอคอยภีมเสนได้รับความเสียหายหนัก จนมาถึงเหตุการณ์แผ่นดินไหวใหญ่อีกครั้งในวันที่ 15 มกราคม 1934 หอคอยภีมเสนก็พังถล่มลงมา เหตุการณ์นี้ทำให้หอคอยเหลือเพียง 2 ชั้นจากเดิม 11 ชั้น ในเวลาต่อมา นายชุทธสัมเศร นายกรัฐมนตรีเนปาลสมัยนั้น ก็ได้สั่งให้ปรับปรุงหอคอยธรหราที่เสียหายบางส่วน ส่วนหอคอยภีมเสนก็ได้รื้อถอนไป สมเด็จพระราชินีลลิตตริปุราสุนทรีจึงได้พระราชทานชื่อให้หอคอยธรหรา เป็นหอคอยภีมเสนแทนหอคอยเดิมที่ถล่มไป
หอคอยธรหรา ส่วนหนึ่งได้ถูกสร้างเพื่อใช้เป็นหอสังเกตการณ์สำหรับกองทัพ เมื่อเกิดเหตุการณ์ไม่สงบ ก็จะมีการส่งสัญญาณผ่านแตรเขาวัวจากด้านบนของหอคอย และประเพณีการเป่าแตรเขาวัวก็ยังคงมีให้เห็นจนถึงวันสุดท้ายที่หอคอยถล่มลงมา
ในวันที่ 25 เมษายน 2015 ก็ได้เกิดแผ่นดินไหวอีกครั้งในเนปาล ขนาด 7.8 แมกนิจูด มีจุดเหนือศูนย์เกิดแผ่นดินไหวจากเมืองลัมชุง ประเทศเนปาล ออกไป 29 กิโลเมตร เป็นเหตุให้อาคารถล่มลงมาทั้งหมดเหลือเพียงส่วนฐาน และร่างผู้เสียชีวิตภายในหอคอยกว่า 180 ศพในซากปรักหักพัง
สถาปัตยกรรม.
หอคอยธรหรา เป็นการผสมผสานระหว่างสถาปัตยกรรมของโมกุล และอังกฤษ มีลักษณะคล้ายกับหอมินาเรตในศาสนาอิสลาม แต่มีศิวลึงค์พร้อมรูปภาพพระอิศวรซึ่งเป็นสัญลักษณ์ของฮินดู ประดิษฐานไว้ในส่วนบนสุดของหอคอย
พระยาล้านคำแดง

พระเจ้าล้านคำแดง (ค.ศ. 1375–1428) เป็นพระราชโอรสองค์แรกของพระเจ้าสามแสนไท ขึ้นครองราชย์เมื่อ พ.ศ. 1959 ในรัชกาลของพระองค์นั้น บ้านเมืองสงบสุขไม่มีเหตุการณ์ร้ายแรงอันใด สวรรคตเมื่อ พ.ศ. 1971 เจ้าพรหมทัต พระโอรสของพระองค์ได้ขึ้นครองราชย์แทนเนื่องจากยังทรงพระเยาว์ นางแก้วพิมพาเป็นผู้สำเร็จราชการ และกลายเป็นจุดเริ่มต้นของระยะที่บ้านเมืองปั่นป่วนภายใต้การบงการของนางแก้วพิมพาและแสนหลวงเชียงลอ
พระเจ้าไชยจักรพรรดิแผ่นแผ้ว

พระเจ้าไชยจักรพรรดิแผ่นแผ้ว (มีอีกพระนามว่า Sai Tia Kaphut หรือ ไซยะจักกะพัด; ค.ศ. 1415–1481) ขึ้นครองราชเป็นพระมหากษัตริย์อาณาจักรล้านช้างใน ค.ศ. 1442 ถึง 1480 ถัดจาก"มหาเทวี" ซึ่งอยู่หลังช่วงว่างระหว่างรัชกาลเป็นเวลาหลายปี พระองค์เสด็จพระราชสมภพใน ค.ศ. 1415 ด้วยพระนามเจ้าวงบุรี (Prince Vong Buri) พระราชโอรสองค์สุดท้องของพระเจ้าสามแสนไทกับพระนาง Keo Yot Fa พระราชธิดาของสมเด็จพระอินทราชาแห่งอาณาจักรอยุธยา เมื่อบรรลุนิติภาวะ พระองค์ได้รับแต่งตั้งให้เป็นผู้ว่าราชการเวียงจันทน์ โดยได้รับเชิญให้ขึ้นครองราชย์หลายครั้งในช่วงที่มีข้อพิพาทการสืบราชบัลลังก์ที่"มหาเทวี"เป็นผู้บงการ แต่ปฏิเสธไป ในที่สุด หลังไม่สามารถหาผู้ที่เหมาะสมได้ เหล่าคณะมนตรีโน้มน้าวให้พระองค์ขึ้นเป็นกษัตริย์ใน ค.ศ. 1441 แต่ยังไม่ทำพิธีจนกระทั่ง ค.ศ. 1456 เจ้าวงบุรีและราชสำนักได้อ้างอำนาจทางการเมืองและศาสนามากพอที่จะรวมอาณาจักรให้เป็นหนึ่ง และเตือนอาณาจักรโดยรอบ แม้จะมีความวุ่นวายเกิดขึ้นจาก"มหาเทวี"และช่วงว่างรัชกาลในล้านนช้างเมื่อ ค.ศ. 1428-1442
ศึกช้างเผือกกับเวียดนาม.
เมื่อ ค.ศ. 1448 ในช่วงโกลาหลของ"มหาเทวี" เมืองพวนและบางพื้นที่ริมแม่น้ำดำถูกผนวกเข้ากับ Đại Việt และเกิดการปะทะกันกับอาณาจักรล้านนาริมแม่น้ำน่านหลายครั้ง ใน ค.ศ. 1471 พระเจ้าเล ทั้ญ ตงแห่ง Đại Việt ทำลายจามปา จากนั้นใน ค.ศ. 1471 เมืองพวนก่อกบฏ ทำให้ชาวเวียดนามบางส่วนถูกฆ่า ต่อมา ค.ศ. 1478 ทาง Đại Việt เตรียมการบุกโจมตีล้านช้างอย่างเต็มรูปแบบ เพื่อตอบโต้การกบฏที่เมืองพวน และที่สำคัญยิ่งกว่านั้น คือการสนับสนุนจักรวรรดิหมิงใน ค.ศ. 1421
ในช่วงเวลาเดียวกันมีผู้จับช้างเผือกและนำมาถวายให้พระเจ้าไชยจักรพรรดิฯ และพระเจ้าเล ทั้ญ ตงทรงมีพระราชกระแสรับสั่งให้นำขนสัตว์นั้นมาเป็นของขวัญแก้ราชสำนัก Đại Việt คำขอนั้นถูกมองว่าดูหมิ่น และตามตำนานมีการส่งกล่องที่บรรจุอุจจาระไปแทน เมื่อให้ข้ออ้างไว้แล้ว กองทัพเวียดจำนวนมหาศาลเดินทัพเป็น 5 แถวเพื่อปราบเมืองพวน และพบกับกองทัพล้านช้างจำนวน 200,000 นาย และทหารช้างศึก 2,000 นายที่เข้ามาสนับสนุน โดยมีมกุฎราชกุมารและนายพลนำทัพสนับสนุนอีก 3 นาย
ท้าวท่อนแก้วซึ่งเป็นแสนหลวงเชียงลอได้นำทัพออกสู้รบกับเวียดนามจนสิ้นพระชนม์ในสนามรบ พระเจ้าไชยจักรพรรดิแผ่นแผ้วได้หลบหนีไปยังเมืองเชียงคาน ท้าวแท่นคำ พระอนุชาของท้าวท่อนแก้วได้รวบรวมกำลังจากเมืองด่านซ้ายมาตีทัพเวียดนามแตกพ่ายไป พระเจ้าไชยจักรพรรดิแผ่นแผ้วที่ทรงชราภาพมากแล้วจึงได้สละราชสมบัติให้ท้าวแท่นคำใน พ.ศ. 1479 พระองค์สิ้นพระชนม์ใน ค.ศ. 1481 ทาง Đại Việt ไม่เข้ารุกรานล้านช้างที่รวมเป็นหนึ่งอีกเป็นเวลา 200 ปี และล้านนากลายเป็นพันธมิตรใกล้ชิดกับล้านช้าง
ไต้ ชิงเหยา

ไต้ ชิงเหยา (26 กันยายน ค.ศ. 1991 —) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก และเป็นผู้ทำหน้าที่ให้แก่สังกัดสโมสรเซี่ยงไฮ้
ประวัติ.
ในปี ค.ศ. 2008 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2008 โดยได้เป็นผู้มีส่วนสำคัญในการพาทีมจีนเข้ารับตำแหน่งรองชนะเลิศ
และในปี ค.ศ. 2009 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเวิลด์ลีก 2009 และเมโมเรียลออฟฮิวเบอร์ตาเจอร์ซีแว็กเนอร์ 2009 รวมถึงได้มีส่วนในการแข่งขันวอลเลย์บอลชายชิงแชมป์เอเชีย 2009
พระสถูปเจดีย์สมเด็จพระนเรศวรมหาราชานุสรณ์

พระสถูปเจดีย์สมเด็จพระนเรศวรมหาราชานุสรณ์ เป็นสถูปที่สร้างขึ้นเพื่อเป็นอนุสรณ์สถาน เทิดพระเกียรติสมเด็จพระนเรศวรมหาราช ตั้งอยู่หมู่ที่ 2 ตำบลเมืองงาย อำเภอเชียงดาว จังหวัดเชียงใหม่ โดยมีพิธีเปิดอย่างเป็นทางการในวันที่ 12 มกราคม พ.ศ. 2514
ประวัติ.
ในปี พ.ศ. 2502 พันตำรวจเอก นิรันดร ชัยนาม ผู้ว่าราชการจังหวัดเชียงใหม่ (ในขณะนั้น) ได้ร่วมกับประชาชน จัดสร้างอนุสรณ์แด่สมเด็จพระนเรศวรมหาราช ณ บริเวณตำบลเมืองงาย อำเภอเชียงดาว จังหวัดเชียงใหม่ ซึ่งเป็นสถานที่ที่เป็นเส้นทางเดินทัพ และสถานที่ตั้งค่ายในอดีต โดยเป็นสถานที่สุดท้ายในการทรงกรีฑาทัพผ่านก่อนที่พระองค์จะสวรรคต
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินมาบวงสรวงดวงพระวิญญาณ เมื่อวันที่ 25 มกราคม พ.ศ. 2508 และเมื่อวันที่ 24 พฤษภาคม พ.ศ. 2511 ได้ทรงเจิมและทรงสุหร่ายศิลาฤกษ์และแผ่นอิฐที่นำมาจากพระเจดีย์องค์เดิม ซึ่งประดิษฐาน ณ เมืองหาง รัฐไทใหญ่ ประเทศพม่า (ก่อนจะถูกทำลาย)
เมื่อวันที่ 15 มกราคม พ.ศ. 2512 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จฯ มาเป็นองค์ประธานในพระราชพิธีพุทธาภิเษก ณ วัดพระสิงห์วรมหาวิหาร เพื่อสร้างวัตถุมงคลหารายได้สมทบทุนในการจัดสร้างพระสถูปฯ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จฯ มาเป็นองค์ประธานเปิดอนุสรณ์สถานพระสถูปเจดีย์ฯ เมื่อวันที่ 12 มกราคม พ.ศ. 2514 
พระสถูป.
พระสถูปเจดีย์ เป็นเจดีย์ฐาน 8 เหลี่ยม ขนาดกว้าง 10.30 เมตร สูง 25.12 เมตร ฐานด้านหนึ่งประดิษฐานพระบรมรูปของสมเด็จพระนเรศวรมหาราช แต่ละด้านมีแผ่นศิลาสลักลวดลาย เรื่องราวพระประวัติ
บริเวณอนุสรณ์สถานดังกล่าว มีการจัดสร้าง "ค่ายหลวงที่ประทับสมเด็จพระนเรศวรมหาราช (จำลอง)" ซึ่งกรมศิลปากรจัดสร้างขึ้น เพื่อให้ประชาชนทั่วไปได้สักการะ และเรียนรู้ประวัติศาสตร์
ดับเบิลยูดับเบิลยูอี ฟาสต์เลน

ดับเบิลยูดับเบิลยูอี ฟาสต์เลน  เป็นรายการเพย์-เพอร์-วิวมวยปล้ำอาชีพ ที่ผลิตโดย WWE โดยออกอากาศสดในรูปแบบ pay-per-view (PPV) และทาง WWE Network ซึ่งจัดขึ้นครั้งแรกในปี ค.ศ. 2015 โดยแทนรายการเดิม คือ ดับเบิลยูดับเบิลยูอี อิลิมิเนชั่น แชมเบอร์ ในเดือนกุมภาพันธ์ตามตารางปฏิทินเพย์-เพอร์-วิวของ WWE
เทศบาลเมืองกำแพงเพชร (จังหวัดสงขลา)

กำแพงเพชร เป็นเทศบาลเมืองซึ่งมีอาณาเขตครอบคลุมพื้นที่หมู่ 4, 6–7, 9–13 และพื้นที่บางส่วนของหมู่ 2, 5 และ 8 ของตำบลกำแพงเพชร (เฉพาะนอกเขตเทศบาลตำบลกำแพงเพชร) ในอำเภอรัตภูมิ จังหวัดสงขลา คน เทศบาลเมืองกำแพงเพชรเดิมมีฐานะเป็นสภาตำบลกำแพงเพชรใน พ.ศ. 2517 และยกฐานะเป็นองค์การบริหารส่วนตำบลกำแพงเพชรใน พ.ศ. 2538
ในวันที่ 5 กรกฎาคม พ.ศ. 2554 เขตองค์การบริหารส่วนตำบลกำแพงเพชร อำเภอรัตภูมิ ได้มีการยื่นจัดตั้งเป็นเทศบาลเมือง ในขณะนั้น ณ เดือนมิถุนายนมีประชากร 15,408 คน พื้นที่ทั้งหมด 72,146.66 ไร่ (คิดเป็น 115.434 ตารางกิโลเมตร) มีรายได้พอแก่การปฏิบัติหน้าที่อันต้องทำตามที่กฎหมายกำหนดไว้ จึงจัดตั้งขึ้นเป็น เทศบาลเมืองกำแพงเพชร โดยมี จ.ส.ต.จรูญ เรืองฤทธ์ เป็นนายกเทศมนตรีเมืองกำแพงเพชรคนแรก ในเดือนมีนาคม พ.ศ. 2567 มีจำนวนประชากรในเขตเทศบาลทั้งหมด 17,136 คน
ภูมิศาสตร์.
เทศบาลเมืองกำแพงเพชรอยู่ติดกับเทศบาลตำบลกำแพงเพชร (ชุมชนที่ตั้งที่ว่าการอำเภอรัตภูมิ) ห่างจากที่ว่าการอำเภอรัตภูมิประมาณ 3 กิโลเมตร และอยู่ห่างจากนครสงขลาเป็นระยะทาง 60 กิโลเมตร ห่างจากเมืองสตูล 70 กิโลเมตร ห่างจากเมืองพัทลุง 70 กิโลเมตร และอยู่ห่างจากนครหาดใหญ่เพียง 30 กิโลเมตร เป็นที่ราบพื้นที่บางส่วนเป็นภูเขาสูงอยู่ทางด้านทิศใต้ของตำบล แหล่งน้ำส่วนใหญ่มีต้นกำเนิดจากเทือกเขาทางด้านทิศตะวันตกซึ่งอยู่ในเขตพื้นที่ตำบลท่าชะมวง มีคลองสายหลักไหลผ่านคือ คลองภูมีหรือคลองรัตภูมิ คลองเขาร้อน คลองยางแดงและคลองหินดำ
ที่ตั้งและอาณาเขต.
เทศบาลเมืองกำแพงเพชรมีอาณาเขตติดต่อกับเขตการปกครองข้างเคียง ดังนี้
การศึกษา.
ในปัจจุบันเทศบาลเมืองกำแพงเพชร มีสถานศึกษาสังกัดสำนักงานเขตพื้นที่การศึกษาประถมศึกษาสงขลาเขต 2 จังหวัดสงขลา จำนวน 8 โรง สังกัดสำนักงานเขตพื้นที่การศึกษามัธยมศึกษา เขต 16 จำนวน 1 โรง สังกัดสำนักบริหารงานคณะกรรมการส่งเสริมการศึกษาเอกชน (สช.) จำนวน 1 โรง มีศูนย์พัฒนาเด็กเล็ก ซึ่งได้รับการถ่ายโอนมาจากพัฒนาชุมชน 3 แห่ง และ เทศบาลเมืองกำแพงเพชร จัดตั้งขึ้นเอง 3 แห่ง
สาธารณสุข.
ในเขตเทศบาลเมืองกำแพงเพชรมี โรงพยาบาลส่งเสริมสุขภาพตำบล (รพ.สต.)ทั้งสิ้นจำนวน 2 แห่ง คลินิกชุมชน 1 แห่ง มีบุคลากรทางการแพทย์จำนวน 14 คน นอกจากนี้ ยังมีศูนย์สาธารณสุขมูลฐานชุมชน 11 แห่ง ประจำทุกหมู่บ้าน มีสมาชิกอาสาสมัครสาธารณสุขหมู่บ้าน (อสม.) จำนวน 239 คน คอยให้บริการ ด้านสาธารณสุข
เศรษฐกิจ.
เทศบาลเมืองกำแพงเพชรมีเส้นทางทางหลวงแผ่นดินหมายเลข 4 (ตอนสี่แยกคูหา-หาดใหญ่) ทางหลวงแผ่นดินหมายเลข 43 และเส้นทางคมนาคมถนนลาดยาง 37 สาย ถนนคอนกรีต 18 สายตัดผ่านพื้นที่ทำให้มีโรงงานตั้งอยู่ในพื้นที่จำนวนมากกว่า 30 โรงงาน ได้แก่
เทศบาลเมืองพิชัย

พิชัย เป็นองค์กรปกครองส่วนท้องถิ่นประเภทเทศบาลเมืองที่ครอบคลุมพื้นที่หมู่ที่ 3–4, 9, 12, 14–15 รวมทั้งพื้นที่บางส่วนของหมู่ที่ 1–2, 5, 8, 13 ของตำบลพิชัย (เฉพาะนอกเขตเทศบาลนครลำปางและองค์การบริหารส่วนตำบลพิชัย) ในอำเภอเมืองลำปาง จังหวัดลำปาง เดิมมีฐานะเป็นสภาตำบลพิชัยที่จัดตั้งขึ้นในปี พ.ศ. 2517 ปี พ.ศ. 2534 ได้แยกบ้านต้า บ้านหน้าค่าย ของสภาตำบลพิชัย ไปรวมกับท้องที่ของเทศบาลเมืองลำปาง
ปี พ.ศ. 2535 ได้แยกท้องที่หมู่ 1–4, 8–9 (ในขณะนั้น) ของสภาตำบลพิชัย ซึ่งมีเขตชุมชนตามแนวถนนพหลโยธิน แนวเขตตะวันตกเลียบแม่น้ำวัง เขตตะวันออกเลียบคลองส่งน้ำชลประทานแม่วังฝั่งซ้าย เขตทิศใต้เลียบแนวเขตทหารค่ายสุรศักดิ์มนตรีกับเขตของเทศบาลเมืองลำปาง รวมพื้นที่ 16.50 ตารางกิโลเมตร ตั้งขึ้นเป็น สุขาภิบาลพิชัย และได้รับการยกฐานะเป็นเทศบาลตำบลด้วยผลทางกฎหมายในปี พ.ศ. 2542
ปี พ.ศ. 2555 เทศบาลตำบลพิชัย จังหวัดลำปาง รายงานขอเปลี่ยนชื่อและเปลี่ยนแปลงฐานะเทศบาล มีจำนวน 11 หมู่บ้าน ประชากร 12,822 คน รายได้จริงไม่รวมเงินอุดหนุน ปีงบประมาณ 2555 จำนวน 3.02 ล้านบาท รายจ่ายประจำปีงบประมาณ 2555 จำนวน 14.20 ล้านบาท เงินสะสม 56.51 ล้านบาท และขอเปลี่ยนชื่อเนื่องจากชื่อซ้ำกับองค์การบริหารส่วนตำบลพิชัยที่มีพื้นที่ติดต่อกัน ขอใช้ชื่อ "พิชัยลำปาง" โดยคงชื่อ "พิชัย" เดิมไว้ และเพิ่มคำว่า "ลำปาง" เพื่อให้เจาะจงว่าเป็นเทศบาลเมืองพิชัยที่ตั้งอยู่ในจังหวัดลำปาง ไม่ใช่ตั้งอยู่ในจังหวัดอุตรดิตถ์ ซึ่งมีอำเภอพิชัยที่ชื่อเหมือนกัน
สภาเทศบาลตำบลพิชัย ซึ่งจะครบวาระในวันที่ 13 มิถุนายน พ.ศ. 2556 มีมติเห็นชอบให้เปลี่ยนชื่อและเปลี่ยนแปลงฐานะเป็นเทศบาลเมืองตั้งแต่วันที่ 13 มิถุนายน พ.ศ. 2556 เป็นต้นไป ผ่านความเห็นชอบของประชาชนส่วนใหญ่ในพื้นที่เขตเทศบาล ผ่านความเห็นชอบจากนายอำเภอเมืองลำปาง และผู้ว่าราชการจังหวัดลำปาง ในฐานะผู้กำกับดูแลแล้ว ทั้งนี้ได้จัดทำแผนที่และคำบรรยายแนวเขตโดยยืดตามประกาศกระทรวงมหาดไทย เรื่อง จัดตั้งสุขาภิบาลพิชัย อำเภอเมืองลำปาง จังหวัดลำปาง ลงวันที่ 15 มกราคม พ.ศ. 2535
อนึ่ง กรมส่งเสริมการปกครองท้องถิ่นเสนอเรื่องการขอเปลี่ยนชื่อเทศบาลตำบลดังกล่าวต่อคณะกรรมการพิจารณาเรื่องการเปลี่ยนแปลงชื่อจังหวัด อำเภอ ตำบลและหมู่บ้าน หรือสถานที่ราชการอื่นแล้ว แต่คณะกรรมการไม่เห็นชอบให้เปลี่ยนชือเทศบาลตำบลพิชัย เป็นเทศบาลตำบลพิชัยลำปาง ผู้แทนกรมส่งเสริมการปกครองท้องถิ่น ชี้แจงเพิ่มเติมว่า เนื่องจากใกล้กำหนดให้เปลี่ยนแปลงฐานะเป็นเทศบาลเมืองตามมติสภาเทศบาลตำบลพิชัยแล้ว (ตั้งแต่วันที่ 3 มิถุนายน พ.ศ. 2556 เป็นต้นไป) และในวันที่ 15 กรกฎาคม 2556 เทศบาลตำบลพิชัยได้ยกฐานะเป็น เทศบาลเมืองพิชัย เป็นเทศบาลเมืองลำดับที่ 3 ของจังหวัดลำปาง
ที่ตั้งและอาณาเขต.
เทศบาลตำบลพิชัยมีอาณาเขตติดต่อกับตำบลข้างเคียง ดังนี้
เขตการปกครอง.
เทศบาลตำบลพิชัยมีหมู่บ้านและชุมชนอยู่ในเขตเทศบาลตำบลพิชัยจำนวน 11 หมู่บ้าน โดยชุมชนที่มีพื้นที่อยู่ในเขตเทศบาลตำบลพิชัยทั้งหมู่บ้านจำนวน 6 หมู่บ้าน ได้แก่
หมู่บ้านและชุมชนที่มีพื้นที่อยู่ในเขตเทศบาลตำบลพิชัยบางส่วนจำนวน 5 หมู่บ้าน ได้แก่
เทศบาลเมืองหล่มสัก

หล่มสัก เป็นเทศบาลเมืองแห่งหนึ่งตั้งอยู่ในอำเภอหล่มสัก จังหวัดเพชรบูรณ์ มีพื้นที่ครอบคลุมตำบลหล่มสักทั้งตำบล มีประชากรในเดือนกุมภาพันธ์ พ.ศ. 2567 จำนวน 11,037 คน
ประวัติ.
เดิมท้องที่ที่ตั้งเทศบาลเมืองหล่มสักเป็นท้องที่ตำบลวัดป่า และตำบลตาลเดี่ยว ซึ่งบางส่วนอยู่ในเขตการปกครองของอำเภอวัดป่า จังหวัดหล่มศักดิ์ ต่อมาในปี พ.ศ. 2488 รัฐบาลในสมัยจอมพล ป. พิบูลสงคราม ได้ตราพระราชกฤษฎีกาจัดตั้งเทศบาลตำบลหล่มศักดิ์ จังหวัดเพชรบูรณ์ เมื่อวันที่ 13 กุมภาพันธ์ พ.ศ. 2488 และทางราชการได้แต่งตั้งสมาชิกสภาเทศบาล และแต่งตั้งคณะเทศมนตรีสมัยเริ่มการขึ้นบริหารกิจการเทศบาลตำบลหล่มศักดิ์ เมื่อวันที่ 15 กันยายน พ.ศ. 2488
ต่อมาเมื่อรัฐบาลในสมัยนั้นปรับปรุงตัวอักษรใหม่ ทำให้คำว่า "หล่มศักดิ์" เปลี่ยนไปใช้คำว่า "หล่มสัก" แทน ต่อมากรมการปกครอง กระทรวงมหาดไทย ได้พิจารณายกฐานะเป็นเทศบาลตำบลหล่มสักเป็นเทศบาลเมืองหล่มสัก เมื่อวันที่ 25 กันยายน พ.ศ. 2538
อาณาเขต.
เทศบาลเมืองหล่มสัก มีพื้นที่ 2.08 ตารางกิโลเมตร โดยมีอาณาเขตติดต่อกับพื้นที่ใกล้เคียง ดังนี้
เทศบาลเมืองปัตตานี

เทศบาลเมืองปัตตานี เป็นเทศบาลเมืองแห่งหนึ่งที่เป็นเมืองศูนย์กลางของจังหวัดปัตตานี ตั้งอยู่ริมอ่าวไทยบริเวณปากแม่น้ำปัตตานี เมืองมีประชากรในปี พ.ศ. 2561 จำนวน 44,353 คน มีพื้นที่ครอบคลุมตำบลต่าง ๆ ในอำเภอเมืองปัตตานี ได้แก่ ตำบลสะบารัง ตำบลอาเนาะรู และตำบลจะบังติกอ เทศบาลเมืองปัตตานีจัดตั้งขึ้นเมื่อปี พ.ศ. 2478 โดยยกฐานะเป็นเทศบาลเมือง ตามพระราชกฤษฎีกาจัดตั้งเทศบาลเมืองปัตตานี
อาณาเขต.
เทศบาลเมืองปัตตานีห่างจากกรุงเทพมหานคร ประมาณ 1,055 กิโลเมตร มีพื้นที่ทั้งหมด 4.78 ตารางกิโลเมตร
เครื่องฉายข้ามศีรษะ

เครื่องฉายข้ามศีรษะ  เป็นเครื่องฉายระบบฉายอ้อม ทำงานผ่านแผ่นสะท้อนแสงสะท้อนไปมา จนเกิดเป็นภาพขึ้น เครื่องฉายข้ามศีรษะต้องฉายควบคู่กับแผ่นใสเท่านั้น ไม่สามารถใช้กระดาษชนิดอื่นได้ เครื่องฉายนี้มีจุดเด่นตรงที่สามารถฉายได้ทั้งในที่มืดและที่สว่าง แม้มีแสงมากก็ตาม เครื่องฉายข้ามศีรษะถูกประดิษฐ์ครั้งแรกขึ้นราวคริสต์ทศวรรษ 1970 โดยนักประดิษฐ์ชาวฝรั่งเศส ฌูลส์ ดูบอสก์
เทศบาลเมืองพัทลุง

พัทลุง เป็นเทศบาลเมืองแห่งหนึ่งที่เป็นเมืองศูนย์กลางของจังหวัดพัทลุง มีพื้นที่ครอบคลุมตำบลต่าง ๆ ในอำเภอเมืองพัทลุง ได้แก่ ตำบลคูหาสวรรค์ทั้งตำบล และบางส่วนของตำบลเขาเจียก ตำบลท่ามิหรำ ตำบลปรางหมู่ ตำบลลำปำ ตำบลตำนาน และตำบลควนมะพร้าว ในปี พ.ศ. 2557 เทศบาลเมืองพัทลุงมีประชากร 35,039 คน
ประวัติ.
เทศบาลเมืองพัทลุงจัดตั้งขึ้นตามพระราชกฤษฎีกาเมื่อวันที่ 14 มีนาคม พ.ศ. 2479 มีพื้นที่แรกเริ่ม 3.068 ตารางกิโลเมตร โดยมีคณะผู้บริหารชุดแรกที่มาจากการแต่งตั้งโดยกระทรวงมหาดไทย ซึ่งเข้าดำรงตำแหน่งเมื่อวันที่ 13 กรกฎาคม พ.ศ. 2480 โดยมีหลวงสาราลักษณ์ประพันธ์เป็นนายกเทศมนตรีคนแรก ต่อมาในปี พ.ศ. 2523 ได้มีการขยายเขตความรับผิดชอบของเทศบาลโดยพระราชกฤษฎีกาเมื่อวันที่ 11 มีนาคม พ.ศ. 2523 มีผลทำให้เทศบาลเมืองพัทลุงมีพื้นที่เพิ่มขึ้นเป็น 13.342 ตารางกิโลเมตร
ภูมิศาสตร์.
ที่ตั้งและอาณาเขต.
เทศบาลเมืองพัทลุงอยู่ห่างจากกรุงเทพมหานครตามทางหลวงแผ่นดินหมายเลข 41 เป็นระยะทางประมาณ 858 กิโลเมตร และตามเส้นทางรถไฟ ระยะทางประมาณ 846 กิโลเมตร ปัจจุบัน มีพื้นที่รับผิดชอบทั้งหมด 13.342 ตารางกิโลเมตร มีอาณาเขตติดต่อ ดังนี้
ภูมิประเทศ.
ลักษณะภูมิประเทศในเขตเทศบาลเมืองพัทลุงและบริเวณพื้นที่ต่อเนื่อง ซึ่งเป็นเขตผังเมืองรวมเมืองพัทลุง มีลักษณะเป็นพื้นที่ราบต่ำกว้างใหญ่รอบทะเลสาบ ส่วนที่เป็นทะเลหลวงมีพื้นที่สูงจากระดับน้ำทะเลประมาณ 0-15 เมตร
ภูมิอากาศ.
ลักษณะภูมิอากาศ สภาพภูมิอากาศมี 2 ฤดูกาล คือ ฤดูร้อนและฤดูฝน ได้รับอิทธิพลจากลมมรสุมตะวันออกเฉียงเหนือ และมรสุมตะวันตกเฉียงใต้ อุณหภูมิสูงสุดเฉลี่ย 29.3 องศาเซลเซียส ในเดือนเมษายน และอุณหภูมิต่ำสุดเฉลี่ย 26.7 องศาเซลเซียส ในเดือนธันวาคม อุณหภูมิเฉลี่ยตลอดปี 28.14 องศาเซลเซียส ความชื้นสัมพัทธ์อยู่ระหว่าง 75-83 เปอร์เซ็นต์ โดยเฉลี่ย 78.7 เปอร์เซ็นต์ และความเร็วลมประมาณ 1-2 เมตรต่อวินาที ปริมาณการระเหยของน้ำประมาณ 3.3-5.5 มิลลิเมตรต่อวัน
ลาลิกา ฤดูกาล 2015–16

การแข่งขันฟุตบอลลาลิกา ฤดูกาล 2015–16  หรือในชื่อว่า ลีกา เบเบอูเบอา  ตามชื่อผู้สนับสนุน เป็นฤดูกาลที่ 85 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473 บาร์เซโลนาเป็นผู้ชนะเลิศประจำฤดูกาลในวันที่ 14 พฤษภาคม 2559
ทีม.
การเลื่อนชั้นและการตกชั้น.
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลิกา ฤดูกาล 2014–15 และอีก 3 ทีมที่ขึ้นมาจากเซกุนดาดิบิซิออน ฤดูกาล 2014–15 แบ่งเป็น 2 ทีมที่อันดับดีที่สุดในเซกุนดาดิบิซิออน (เรอัลเบติสและสปอร์ติงเดคีคอน) และอีกหนึ่งทีมมาจากผู้ชนะในรอบเพลย์ออฟ (อูเด ลัสปัลมัส)
1. <templatestyles src="การอ้างอิง/styles.css"/>^ 
2. <templatestyles src="การอ้างอิง/styles.css"/>^ 
3. <templatestyles src="การอ้างอิง/styles.css"/>^ 
4. <templatestyles src="การอ้างอิง/styles.css"/>^ 
5. 
 "ณ วันที่ 14 พฤษภาคม ค.ศ. 2016"
 "ณ วันที่ 9 พฤษภาคม ค.ศ. 2016"
 "ณ วันที่ 15 พฤษภาคม ค.ศ. 2016" 
สถิติประจำฤดูกาล.
แฮต-ทริคส์.
4 <br>5 <br>
 "ณ วันที่ 12 พฤษภาคม ค.ศ. 2016"
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 15 พฤษภาคม 2016แหล่งข้อมูล: "หมายเหตุ:"'1: ทีมที่ลงเล่นฤดูกาลที่แล้วในเซกุนดา ดิบิซิออน
เซกุนดาดิบิซิออน ฤดูกาล 2015–16

การแข่งขันฟุตบอลเซกุนดาดิบิซิออน ฤดูกาล 2015–16  เป็นฤดูกาลที่ 85 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473
ทีม.
การเลื่อนชั้นและการตกชั้น.
ในการแข่งขันนี้จะแข่งขันในระบบลีก มีทั้งหมด 22 ทีม ซึ่งประกอบไปด้วย 15 ทีมจากเซกุนดาดิบิซิออน ฤดูกาล 2014–15, 3 ทีมที่ตกชั้นจากลาลิกา ฤดูกาล 2014–15 และอีก 4 ทีมที่ขึ้นมาจากเซกุนดาดิบิซิออน เบ ฤดูกาล 2014–15
เพลย์ออฟ เลื่อนชั้น.
ทีมที่อยู่ในพื้นที่ระหว่าง อับดับที่ 3 และ อันดับที่ 6 (ไม่รวมทีมสำรอง) จะมีส่วนร่วมในการเลื่อนชั้นรอบเพลย์ออฟ. นัดแรกของรอบรองชนะเลิศจะลงเล่นในวันที่ 8 มิถุนายน และนัดที่สองในวันที่ 12 มิถุนายน ที่บ้านของทีมอันดับที่ดีที่สุด. นัดชิงชนะเลิศจะยังเป็นระบบสองนัด, กับนัดแรกเมื่อวันที่ 15 มิถุนายนและนัดที่สองเมื่อวันที่ 19 มิถุนายน, กับทีมอันดับที่ดีที่สุดจะได้ลงเล่นนัดที่สองที่บ้านของตัวเอง.
สถิติประจำฤดูกาล.
อันดับดาวซัลโว.
<templatestyles src="Col-begin/styles.css"/>
สถิติผู้ชม.
<templatestyles src="Refbegin/styles.css" />
ปรับปรุงล่าสุดในนัดการแข่งขันเมื่อวันที่ 29 พฤษภาคม พ.ศ. 2559แหล่งข้อมูล: Official club websites and LaLiga.es"หมายเหตุ:"'1: ทีมที่ลงเล่นฤดูกาลที่แล้วในลาลิกา.<br>2: ทีมที่ลงเล่นฤดูกาลที่แล้วในเซกุนดา ดิบิซิออน เบ.
เทศบาลเมืองระนอง

ระนอง เป็นเทศบาลเมืองแห่งหนึ่งที่เป็นเมืองศูนย์กลางของอำเภอเมืองระนอง จังหวัดระนอง เทศบาลมีพื้นที่ครอบคลุมตำบลเขานิเวศน์ทั้งตำบล ได้ยกฐานะจากสุขาภิบาลระนองเป็นเทศบาลเมือง เมื่อวันที่ 14 มีนาคม พ.ศ. 2479 โดยพระราชกฤษฎีกาจัดตั้งเทศบาลเมืองระนอง ซึ่งขณะนั้นมีรายได้ประมาณ 30,000 บาทต่อปี
ภูมิศาสตร์.
ที่ตั้งและอาณาเขต.
เทศบาลเมืองระนองตั้งอยู่ในอำเภอเมืองระนอง จังหวัดระนอง มีพื้นที่ครอบคลุมตำบลเขานิเวศน์ทั้งตำบล มีเนื้อที่ 4.285 ตารางกิโลเมตร โดยมีอาณาเขตติดต่อดังนี้
ภูมิประเทศ.
เมืองระนองตั้งอยู่บริเวณปากแม่น้ำกระบุรี หรือแม่น้ำปากจั่น อยู่ตรงข้ามกันกับวิกตอเรียพอยต์ของประเทศพม่า มีเทือกเขาตะนาวศรีพาดผ่านทางตะวันออกของเมือง และมีสันเขาเล็ก ๆ พาดผ่านจากบริเวณปากน้ำไปทางทิศเหนือของเมือง
ภูมิอากาศ.
เมืองระนองมีสภาพภูมิอากาศแบบมรสุมเขตร้อน (เคิพเพิน "Am") โดยมีความแปรผันของอุณหภูมิเพียงเล็กน้อย
ภิญโญ สาธร

ศาสตราจารย์ ภิญโญ สาธร (15 เมษายน พ.ศ. 2472 – 26 พฤศจิกายน พ.ศ. 2534) อาจารย์ชาวไทย อดีตรัฐมนตรีว่าการกระทรวงศึกษาธิการในรัฐบาลนายธานินทร์ กรัยวิเชียร และอดีตคณบดีคณะครุศาสตร์ จุฬาลงกรณ์มหาวิทยาลัย
ประวัติ.
ภิญโญ สาธร จบการศึกษาในระดับอุดมศึกษาจากคณะอักษรศาสตร์ จุฬาลงกรณ์มหาวิทยาลัย จากนั้นจึงรับราชการเป็นอาจารย์ในจุฬาลงกรณ์มหาวิทยาลัย จนได้รับตำแหน่งคณบดีคณะครุศาสตร์ จุฬาลงกรณ์มหาวิทยาลัย
ภิญโญ สาธร สมรส กับ นาง สุนิตรา สาธร มีบุตรชื่อ นาย ภควัต สาธร ผู้ช่วยกรรมการผู้จัดการ บริษัท เอ็มไพร์ มอเตอร์สปอร์ต จำกัด
พ.ศ. 2519 ภิญโญ สาธร ได้รับตำแหน่งรัฐมนตรีว่าการกระทรวงศึกษาธิการในคณะรัฐมนตรีไทย คณะที่ 39ในรัฐบาลนายธานินทร์ กรัยวิเชียร และพ้นจากตำแหน่งเมื่อ พ.ศ. 2520 เมื่อพลเรือเอก สงัด ชลออยู่ทำรัฐประหาร
ภิญโญ สาธร เคยเป็นกรรมการบริหารพรรคประชากรไทย และในการเลือกตั้งเมื่อปี พ.ศ. 2526 ได้ลงสมัครสมาชิกสภาผู้แทนราษฎรในเขต 4 กรุงเทพมหานคร แต่ไม่ได้รับเลือกตั้ง
ศาสตราจารย์ ดร. ภิญโญ สาธร ถึงแก่อนิจกรรมเมื่อ 26 พฤศจิกายน พ.ศ. 2534 พระราชทานเพลิงศพเมื่อวันอาทิตย์ที่ 19 เมษายน พ.ศ. 2535 ณ วัดธาตุทอง
เซกุนดาดิบิซิออน

กัมเปโอนาโตนาซิโอนัลเดลิกาเดเซกุนดาดิบิซิออน  หรือเรียกในเชิงพาณิชย์ว่า ลาลิกาโดส  หรือ ลาลิกาไฮเปอร์โมชั่น  ตามชื่อผู้สนับสนุน เป็นการแข่งขันฟุตบอลชายประเภทลีกระดับสูงเป็นลำดับที่สองในระบบฟุตบอลลีกสเปน บริหารงานโดยสันนิบาตฟุตบอลอาชีพแห่งชาติ โดยมีทีมแข่งขัน 22 ทีม สองทีมที่ดีที่สุดและอีกหนึ่งทีมที่ชนะรอบเพลย์ออฟจะได้เลื่อนชั้นขึ้นสู่ลาลิกา แทนที่สามทีมที่จะต้องตกชั้นลงมา
ประวัติ.
ราชสหพันธ์ฟุตบอลสเปนได้ก่อตั้งการแข่งขันขึ้นใน ค.ศ. 1929 โดยใช้ระบบตารางเดี่ยวยกเว้นช่วง ค.ศ. 1949 ถึง 1968 ที่ได้มีการแย่งแยกโซนเหนือ-ใต้ ตั้งแต่ ค.ศ. 1984 สันนิบาตฟุตบอลอาชีพแห่งชาติเป็นผู้จัดการแข่งขัน
ตั้งแต่ ค.ศ. 2006 สันนิบาตฟุตบอลอาชีพแห่งชาติได้ทำสัญญากับเบเบอูเบอาเพื่อสนับสนุนลีกอย่างเป็นทางการ จึงได้เปลี่ยนขื่อลีกเป็น ลิกา เบเบอูเบอา ก่อนในอีกสองปีถัดมาจะเปลี่ยนเป็น ลิกาอาเดลันเต หลังจากเบเบอูเบอาได้ขยายออกไปสนับสนุนลาลิกา จึงใช้ชื่อ "ลิกา เบเบอูเบอา" แทน หลังหมดสัญญา ใน ค.ศ. 2016 ธนาคารบังโกซันตันเดร์ได้เข้าเป็นผู้สนับสนุนของทั้งสองลีก จึงเปลี่ยนชื่อเซกุนดาดิบิซิออนเป็น ลาลิกา อุน โดส เตรส ก่อนที่จะเปลี่ยนชื่อเป็น ลาบิกาเอสมาร์ตบังก์ ก่อนเริ่มฤดูกาล 2019–20
นับตั้งแต่ฤดูกาล 2010–11 ได้มีการจัดการแข่งขันเพลย์ออฟเลื่อนชั้น ระหว่างทีมที่จบลำดับที่ 3 ถึง 6 จากเดิมที่จะให้ทีมลำดับที่ 3 ได้เลื่อนชั้นโดยอัตโนมัติ โดยลีกได้อนุญาตให้ทีมสำรองเข้าร่วมแข่งขันได้ แต่จะไม่สามารถเลื่อนชั้นสู่ลาลิกาได้
โครงสร้างของลีก.
ลีกประกอบไปด้วย 22 ทีมโดยแข่งขันแบบพบกันหมดแบบเหย้า-เยือน ทำให้แต่ละทีมมีการแข่งขันรวม 42 นัด หลังจบฤดูกาลจะมีสามทีมที่ได้เลื่อนชั้นสู่ลาลิกา โดยสองทีมจะได้เลื่อนชั้นโดยอัตโนมัติ และอีกหนึ่งทีมจะมาจากการชนะรอบเพลย์ออฟ ซึ่งรอบนี้จะประกอบไปด้วยทีมจากอันดับที่ 3 ถึง 6 มาแข่งขันในระบบเหย้า-เยือนเพื่อหาผู้ชนะ โดยทีมสำรองจะไม่มีสิทธิ์ในการเลื่อนชั้น ซึ่งจะมีสามทีมที่ตกชั้นจากลาลิกามาแข่งขันในเซกุนดาดิบิซิออนแทน ขณะที่ทีมที่อันดับแย่ที่สุดในเซกุนดาดิบิซิออนจะตกชั้นลงสู่ปริเมราดิบิซิออนเอร์เรเฟฟ
เครื่องฉายวัสดุทึบแสง

เครื่องฉายวัสดุทึบแสง  เป็นเครื่องฉายระบบฉายสะท้อน ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ 
เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้ 
แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
เซกุนดาดิบิซิออน เบ

เซกุนดาดิบิซิออน เบ  เป็นการแข่งขันฟุตบอลระบบลีกลำดับที่สามในประเทศสเปน ในฤดูกาล 2020–21 มี 102 ทีมเข้าแข่งขัน อยู่ภายใต้การดูแลของราชสหพันธ์ฟุตบอลสเปน ก่อตั้งขึ้นใน ค.ศ. 1977 โดยเป็นลีกรองของลีกอาชีพสองอันดับแรกคือลาลิกาและเซกุนดาดิบิซิออน โดยนอกจากมีทีมปกติเข้าแข่งขันแล้วยังมีทีมสำรองของทีมในลาลิกาและในเซกุนดาดิบิซิออนเข้าแข่งขัน ก่อนที่ลีกจะถูกยกเลิกไปใน ค.ศ. 2021 หลังจากมีการก่อตั้งปริเมราดิบิซิออนเอร์เรเฟฟ ขึ้นมาเป็นลีกลำดับที่สามทดแทน นับตั้งแต่ฤดูกาล 2021–22
ประวัติ.
คำว่า "เซกุนดาดิบิซิออน เบ" มีที่ใช้ครั้งแรกในค.ศ. 1929 เป็นการแข่งขันลำดับสามรองจาก "ปริเมราดิบิซิออน" และ "เซกุนดาดิบิซิออน อา" โดยกุลตูรัลเลโอเนซาได้เป็นทีมชนะเลิศ ในฤดูกาลถัดมาได้มีการปรับโครงสร้างครั้งแรกของระบบลีกฟุตบอลสเปน ทำให้ "เซกุนดาดิบิซิออน เบ" ถูกเปลี่ยนชื่อเป็นเตร์เซราดิบิซิออน ก่อนที่จะได้รับการฟื้นฟูขึ้นมาในช่วงก่อนเริ่มฤดูกาล 1977–78 และใช้เป็นลีกลำดับที่สามแทนเตร์เซราดิบิซิออนที่จะถูกลดระดับไปเป็นลีกที่สี่ โดยแรกเริ่มการแข่งขันถูกแบ่งออกเป็นสองกลุ่ม ก่อนที่จะเลิกการแบ่งกลุ่มไปในฤดูกาล 1986–87 โดยเปลี่ยนมาแข่งขันแบบพบกันหมด 22 ทีม แต่ก็ถูกเปลี่ยนแปลงในฤดูกาลถัดมา โดยแบ่งออกเป็นสี่กลุ่ม กลุ่มละ 20 ทีม
ใน ค.ศ. 2020 หลังจากการมีกำหนดการปรับเปลี่ยนโครงสร้างฟุตบอลลีกโดยการยกเลิกเซกุนดาดิบิซิออน เบ และก่อตั้งปริเมราดิบิซิออนเอร์เรเฟฟเป็นดิวิชัน 3 ทดแทน และก่อตั้งเซกุนดาดิซิออนเอร์เรเฟฟเป็นดิวิชัน 4 ซึ่งจะเริ่มในฤดูกาล 2021–22 ทำให้ในฤดูกาล 2020–21 ราชสหพันธ์ฟุตบอลสเปนจึงอนุมัติให้เพิ่มทีมเป็น 5 กลุ่มโดยมีทีม 102 ทีมเข้าแข่งขัน ทำให้ในฤดูกาลก่อนหน้าไม่มีการตกชั้น โดยแบ่งออกเป็นกลุ่มละ 20 ทีมสามกลุ่ม และกลุ่มละ 21 ทีมสองกลุ่ม โดยการแข่งขันจะแบ่งออกมาอีกเป็นแปดกลุ่มย่อยที่มี 10 ทีมและสองกลุ่มย่อยที่มี 11 ทีมเพื่อความสะดวกในหารจัดการ การแข่งขันในฤดูกาลนี้เปรียบเสมือนการคัดเลือกทีมเข้าไปลงเล่นในเซกุนดาดิบิซิออน หรือปริเมราดิบิซิออนเอร์เรเฟฟ หรือเซกุนดาดิบิซิออนเอร์เรเฟฟ ฤดูกาล 2021–22
มาร์ก โอเวน

มาร์ก แอนโทนี แพทริก โอเวน (27 มกราคม ค.ศ. 1972-...) เป็นนักร้องและนักแต่งเพลงชาวอังกฤษ โดยเป็นสมาชิกของวงป็อปร็อกเทกแดต นอกจากนี้เขาได้ออกอัลบัมเดี่ยวออกมา 4 ชุด ได้แก่ "Green Man", "In Your Own Time", "How the Mighty Fall" และ "The Art of Doing Nothing" เขามียอดขายจากการเป็นศิลปินเดี่ยวทั้งหมด 500,000 ก๊อปปี๊
ฮาวเวิร์ด ดอนัลด์

ฮาวเวิร์ด พอล ดอนัลด์ (28 เมษายน ค.ศ. 1968 -) เป็นนักร้อง, นักเต้น, ดีเจ, มือกลอง และนักแต่งเพลงชาวอังกฤษ เป็นสมาชิกของวงป็อปร็อกเทกแดต เขาเคยเป็นกรรมการของรายการประกวดการเต้นของประเทศเยอรมนี Got To Dance
ฝ่า

"ฝ่า" เป็นเพลงจากสตูดิโออัลบั้มแนวอัลเทอร์เนทีฟร็อก, อินดี้ร็อก ของ"สติลอะไลฟ์" ขับร้องโดย อีโบล่า และ พงษ์สิทธิ์ คำภีร์ ประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย แต่งทำนองและเรียบเรียงโดย วรรณิต ปุณฑริกาภา (กอล์ฟ อีโบล่า) สังกัดค่ายวอร์เนอร์มิวสิคไทยแลนด์ ออกจำหน่ายในวันที่ 5 พฤษภาคม พ.ศ. 2556
เนื้อหาของเพลงเป็นการให้กำลังใจคนฟังได้อย่างชัดเ­จน เมื่อเพื่อนที่ร่วมกันเดินทางตามหาฝันมาด้วยกันจนถึงจุดๆหนึ่ง...ถึงเวลาที่ต้องไปต่อเราก็จะไปด้วยกัน ไม่ว่าทางข้างหน้าที่จะยังคงอีกไกล อีกกี่อุปสรรค อีกกี่บททดสอบให้วัดใจ เราก็จะ ฝ่า มันออกไปพร้อมกันไม่หันหลัง ไม่สนใจกว่าจะใช้เวลาอีกนานสักแค่ไหน
ภารต้า

ภารต้า  วงดนตรีร็อคผสมผสานกับซาวต์ดนตรีแบบอินเดียจากค่าย จีเอ็มเอ็ม แกรมมี่ จากผลงานเพลง "สบายดีไหม" ซึ่งมียอดวิวสูงถึง 20 ล้านวิวจนได้รับการชักชวนจากทางค่าย จีเอ็มเอ็ม แกรมมี่ ในปัจจุบัน
ประวัติ.
เกิดขึ้นจากการรวมตัวของ “อาลีฟ - พัฒวุธิ รื่นพิทักษ์” (ร้องนำ) นักล่ารางวัลตั้งแต่เด็กจนโต และประสบการณ์การร้องเพลงกลางคืนมามากว่า 6 ปี พร้อมด้วย “แมน - ปริญญา พิกุล” (กีต้าร์), “หนุ่ม - ธัชพงศ์ บัวภา” (เบส) และ “บาส - โกวิท นิลบางขวาง (กลอง) กลุ่มนักดนตรีที่เล่นดนตรีกลางคืนร่วมกันมากว่า 7 ปี จากการผ่านประสบการณ์ด้านดนตรีมาอย่างโชกโชน 
ผลงาน.
ซิงเกิ้ล.
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
พ.ศ. 2560
วอลเลย์บอลหญิงชิงแชมป์ยุโรป 2003

วอลเลย์บอลหญิงชิงแชมป์ยุโรป 2003  เป็นครั้งที่ 23 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองอังการา, ประเทศตุรกี ระหว่างวันที่ 22–28 กันยายน ค.ศ. 2003 (พ.ศ. 2546)
การแบ่งกลุ่ม.
<templatestyles src="Col-begin/styles.css"/>
รอบสุดท้าย.
<br>
อันดับการแข่งขัน.
<templatestyles src="Col-begin/styles.css"/>
เดื่อปล้องหิน

เดื่อปล้องหิน ชื่อวิทยาศาสตร์: "Ficus semicordata" ภาษากะเหรี่ยงเรียกเส่อดุย เป็นไม้ยืนต้น ลำต้นตั้งตรง ภายในมียางสีขาว กิ่งอ่อนมีขนสีน้ำตาลแดง ใบเดี่ยว หูใบหุ้มยอดอ่อนหลุดร่วงง่าย ทิ้งรอยแผลเป็นไว้ ผิวใบด้านบนมีขนสีน้ำตาลแดงปกคลุม ดอกแยกเพศ ช่อดอกแบบดอกมะเดื่อ แก่แล้วเป็นสีแดง มีจุดสีขาวประปราย ผลสุกรับประทานได้มีรสหวาน
โผงเผง

โผงเผง ชื่อวิทยาศาสตร์: "Senna hirsuta" อยู่ในวงศ์ Fabaceae ภาษากะเหรี่ยงเรียก หน่อทอแมหรือนากี่เคอะ เป็นไม้ล้มลุก มีขนทั่วลำต้น มีกลิ่นเหม็นเอียน ใบประกอบ ดอกช่อ ดอกย่อยเป็นดอกสมบูรณ์เพศ กลีบบดอกสีเหลือง เกสรตัวผู้ 10 อัน ผลเป็นฝักโค้ง มีขนปกคลุมหนาแน่น เมล็ดจำนวนมาก สีแดงเข้ม ชาวกะเหรี่ยงนำเมล็ดแก่นำไปคั่วไฟอ่อน แล้วนำมาต้มกับน้ำ ใช้ดื่มเป็นน้ำชา มีกลิ่นหอม